Σύμφωνα με την Κλινική Mayo, η αιτία της νόσου παραμένει άγνωστη. Ωστόσο, οι έρευνες υποδεικνύουν ότι η πάθηση μπορεί να εκδηλωθεί μετά από τραυματισμό στο πέος, όπως χτύπημα. Αυτό μπορεί να προκαλέσει αιμορραγία και επακόλουθο σχηματισμό ουλώδους ιστού.
Ενώ οι τραυματισμοί μπορεί να αποτελούν αίτια της πάθησης σε κάποιες περιπτώσεις, το National Kidney and Urologic Diseases Clearinghouse (NKUDC)των ΗΠΑ αναφέρει ότι συχνά η πάθηση εμφανίζεται χωρίς να έχει προηγηθεί κάποιο τραυματικό συμβάν.
Ποιοι είναι οι προδιαθεσικοί παράγοντες της νόσου Peyronie;
Τα γονίδια και η ηλικία φαίνεται να διαδραματίζουν ρόλο στη νόσο Peyronie. Οι αλλαγές των ιστών οδηγούν σε ευκολότερο τραυματισμό και βραδύτερη επούλωση, καθώς οι άντρες μεγαλώνουν. Αυτό αυξάνει τον κίνδυνο εμφάνισης της πάθησης.
Οι άνδρες που πάσχουν από μία διαταραχή του συνδετικού ιστού, που ονομάζεται σύσπαση Dupuytren, έχουν υψηλότερες πιθανότητες εκδήλωσης της νόσου Peyronie. Η σύσπαση Dupuytren είναι η πάχυνση και ρίκνωση της παλάμης.